sasicodes/solvari-1 huggingface dataset:
கைது செய்யப்பட்டிருக்கும் ஐந்து பேருமே நன்றாகப் படித்தவர்கள் எனும் நிலையில் கணினி மூலம் பிரதமர் படுகொலைச் சதியைப் பரிமாறிக்கொள்ளும் அளவுக்கு அவர்கள் விவரமில்லாதவர்கள் அல்ல.
சமூகவிரோதச் செயல்களிலும் ஆட்சியைக் கவிழுக்கவும் அரசுக்கு எதிரான சதியில் இறங்கவும் முற்பட்டவர்கள் யாராக இருந்தாலும் அவர்கள் சட்டத்தின் முன் நிறுத்தப்பட வேண்டும் என்பதிலும் குற்றம் நிரூபிக்கப்பட்டால் கடுமையான தண்டனை வழக்கப்பட வேண்டும் என்பதில் யாருக்குமே கருத்து வேறுபாடு இருக்க முடியாது.
அதே நேரத்தில் ஜனநாயகம் என்பது கருத்து வேறுபாட்டையும் மக்கள் நலனுக்காகப் போராடுவதையும் தடுப்பதாகவோ உரிமைக்கான குரலுக்கு வாய்ப்பூட்டுப் போடுவதாகவோ இருக்க முடியாது.
அதே நேரத்தில் அது மாவோயிஸ்டு ஆனாலும் ஹிந்துத்துவமானாலும் இஸ்லாமியமானாலும் அவரவர் கொள்கை ரீதியான கருத்துகளை முன்வைக்கவோ அது குறித்துப் பேசவோ ஜனநாயகத்தில் உரிமை இருக்கிறது.
கருத்துகள் கருத்துக்களால் எதிர்கொள்ளப்பட வேண்டுமே தவிர ஆட்சி அதிகாரத்தில் இருப்பவர்கள் அடக்குமுறையின் மூலமாகவோ அல்லது வற்புறுத்தல் மூலமாகவோ எதிர்க்கருத்தை முடக்கிவிட நினைப்பது ஜனநாயகப் பண்பாக இருக்காது.
கைது செய்யப்பட்ட ஐந்து பேரும் மாவோயிஸ்டுகளுக்காக நிதி திரட்டினார்கள் என்றும் சட்டவிரோத நடவடிக்கைகளில் ஈடுபட்டார்கள் என்றும் சட்டவிரோதமான குழுக்களுடன் தொடர்பு வைத்திருந்தார்கள் என்றும் காவல்துறையால் குற்றம் சாட்டப்பட்டிருக்கிறது.
சட்டவிரோத நடவடிக்கைகள் தடுப்புச் சட்டம் என்பது முந்தைய காங்கிரஸ் அரசால் கொண்டுவரப்பட்டு கடுமையாக்கப்பட்ட சட்டங்களில் ஒன்று.
ஜனநாயகத்தில் இதுபோன்ற தகுந்த ஆதாரம் இல்லாமல் கைது செய்ய வழிகோலும் சட்டங்கள் ஏன் தொடர வேண்டும் என்கிற கேள்வியை எழுப்பாமல் இருக்க முடியவில்லை.
தமிழிலுள்ள சொற்கள் அனைத்தையும் தொகுத்து நிரல்படுத்துதல் சொற்களின் இலக்கண வகைப்பாடுகளைப் பதிவு செய்தல் ஆங்கிலத்துக்கு நிகரான சொற்களைப் பதிவு செய்தல் அடிக்கடி தேடப்படும் சொற்களுக்கு வண்ண அடையாளம் கொடுத்தல் புதிய சொற்களைப் பதிவு செய்தல் போன்ற வசதிகளுடன் சொற்குவை திட்டம் உருவாக்கப்பட இருப்பதாக ஏற்கெனவே சட்டப் பேரவையில் முதல்வர் அறிவித்திருந்தார்.
இதன் மூலம் இணையதளப் பொது வெளியில் உலகெங்கிலும் உள்ள தமிழறிஞர்களும் தமிழ் ஆர்வலர்களும் சொற்குவை திட்டத்தைப் பயன்படுத்த முடியும்.
தமிழகத்துக்கு வெளியே உள்ள தமிழ் அமைப்புகள் அவரவர் பகுதியில் தமிழ் கற்றுக்கொடுக்க வசதியாக பாடத்திட்டத்தை உருவாக்கி நடைமுறைப்படுத்தும் முயற்சியில் தஞ்சைத் தமிழ்ப் பல்கலைக்கழகம் இறங்கியிருக்கிறது.
தமிழ் வளர்ச்சி குறித்தும் அடுத்த தலைமுறையினரின் தமிழ் ஆர்வத்தை ஊக்குவிப்பது குறித்தும் நாம் தீவிரமாக சிந்தித்தாக வேண்டிய காலகட்டத்தில் இருக்கிறோம்.
தமிழில் பேசவே தெரியாது என்கிற நிலைக்கு இன்றைய இளைய தலைமுறை தள்ளப்பட்டிருக்கும் அவலம் குறித்து நாம் கவலைப்பட்டே தீர வேண்டும்.
இப்படியொரு சூழலில்தான் தமிழக அரசு நீண்ட இடைவெளிக்குப் பிறகு தமிழ் வளர்ச்சிக்கு என்று தனியாக ஓர் அமைச்சரையும் அவரது தலைமையில் தமிழ் வளர்ச்சித் துறை உலகத் தமிழ் ஆராய்ச்சி நிறுவனம் உலகத் தமிழ்ச் சங்கம் ஆகியவற்றையும் இணைத்திருக்கிறது.
இந்த நிலையில் தமிழைத் தாய் மொழியாகக் கொண்டவர்களின் எண்ணிக்கை அதிகரிக்கிறதே தவிர தாய்மொழியில் பேசவும் எழுதவும் தாய்மொழியை அன்றாட பயன்பாட்டுக்குக் கையாளவும் தெரிந்தவர்களின் எண்ணிக்கை குறைந்து வருகிறது என்பதுதான் சோகத்திலும் சோகம்.
சொந்த மக்களால் கைவிடப்படுதல் ஆதிக்க மொழிகளால் கழுத்து நெரிக்கப்படுதல் பயன்படுத்தாமல் ஒதுக்கி வைத்தல் தங்களது தாய்மொழியை மதிப்பு குறைந்ததாக நினைத்தல் எனும் நான்கு காரணங்களால்தான் மொழிகள் வழக்கொழிகின்றன.
அன்றாட வாழ்க்கைப் பயன்பாடுகளுக்கும் வங்கிக் கணக்கு நடைமுறைகளுக்கும் வரவுசெலவு வணிகத்திற்கும் வேலைவாய்ப்புக்கும் தமிழ் பயன்படாது என்கிற தாழ்வு மனப்பான்மை பலருக்கும் ஏற்பட்டிருக்கிறது.
ஆரம்பத்தில் இரண்டு தமிழர்களுக்கு இடையேயான உரையாடலில் ஆங்கிலத்தைக் கலப்பது என்பது ஒரு நாகரிகமாகத் தொடங்கி அதுவே கலாசாரமாகி இப்போது அது கட்டாயமாகிவிட்டது.
தாய்மொழியாக இருந்தும் கூட இன்றைய நிலையில் தமிழ் நாட்டில் தமிழர்களாலேயே தள்ளி நிறுத்தப்படுகிற ஒரு மொழியாகத்தான் தமிழ் இருக்கிறது.
தமிழக அரசு தொடங்க இருக்கும் சொற்குவை திட்டம் மட்டுமே தமிழ் எதிர்கொள்ளும் இன்றைய அதன் உயிர்ப்பு நிலை சர்வைவல் பிரச்னைக்குத் தீர்வாகிவிடாது.
பலராலும் தமிழ்மொழி பயன்படுத்தப்படாமல் இருப்பதற்கு மிக முக்கியமான காரணம் புதிய அறிவியல் மற்றும் அன்றாட நடைமுறை ஆங்கில வார்த்தைகளுக்கு இணையான தமிழ்ச் சொற்கள் இல்லாமல் இருப்பதுதான்.
வேற்றுமொழிச் சொற்களுக்கு இணையான அனைவரும் சுலபமாகக் கையாளக்கூடிய வகையிலான தமிழ்ச் சொற்களை உருவாக்குவதும் கூட சொற்குவை திட்டம் உள்ளடக்க வேண்டிய மிக முக்கியமான பணி.
அவர்களுடைய அறிதிறன்பேசியில் சேமித்துள்ள எண்களில் ஆதார் சேவையை வழங்கும் இந்திய தனித்துவ அடையாள ஆணையத்தின் உதவி எண் அவர்கள் கேட்காமலேயே இடம்பெற்றிருந்தது.
கூகுள் நிறுவனம் வாடிக்கையாளர்களின் தன்மறைப்புநிலையை பிரைவஸி மீறி அவர்களது அறிதிறன்பேசிகளில் நுழைந்ததற்கு மன்னிப்பு கேட்டது.
ஒவ்வொரு தனிநபரும் தொடர்பு எண்கள் கடவுச் சொற்கள் என்று அனைத்தையும் தன்னுடைய செல்லிடப்பேசி அல்லது அறிதிறன்பேசியில்தான் சேமித்து வைத்திருக்கிறார்.
அப்படி இருக்கும்போது தனிநபருடைய அறிதிறன்பேசியில் கூகுளால் நுழைய முடியும் என்றால் தன்மறைப்புநிலைக்கு ஏற்படும் பாதிப்பு எத்தகையது என்பதை நாம் உணரவேண்டும்.
ஆண்ட்ராய்ட் தொழில்நுட்பத்தில் இயங்கும் அறிதிறன்பேசிகளிலும் ஆப்பிள் நிறுவனத்தின் ஐ போன்களிலும் தன்மறைப்புநிலைக்கான கட்டளையுடன் கமாண்ட் நீங்கள் எங்கு இருக்கிறீர்கள் என்பது மறைக்கப்பட்டிருந்தாலும் கூட பயனாளிகளின் செயல்பாடுகள் கூகுள் நிறுவனத்தால் கண்காணிக்கப்படுகின்றன என்கிற அதிர்ச்சிதரும் செய்தியை அஸாசியேட் பிரஸ் நிறுவனத்தின் புலன் விசாரணை வெளிப்படுத்தியிருக்கிறது.
இங்கிலாந்திலுள்ள பெர்கிலி என்கிற இடத்தில் ஆராய்ச்சி மாணவி ஒருவர் தன்னுடைய ஆண்டராய்ட் அறிதிறன்பேசியைப் பயன்படுத்திக் கொண்டிருந்தார்.
கடந்த ஆண்டு வெளியான கேம்பிரிட்ஜ் அனலிட்டிகா முறைகேடு எந்த அளவுக்கு சேமிக்கப்படும் தகவல்கள் சேமித்து வைத்தவர் எதிர்பாராமலும் அவரது ஒப்புதல் இல்லாமலும் பயன்படுத்தப்படுகின்றன என்பதை வெளிச்சம் போட்டது.
அறிதிறன்பேசிகளில் பயனாளிகளின் ஒப்புதல் இல்லாமலே அவர்களிடம் உள்ள தகவல்கள் கூகுள் நிறுவனத்தால் பயன்படுத்தப்படுவது உலகளாவிய அளவில் மிகப்பெரிய விமர்சனத்தை ஏற்படுத்தியிருக்கிறது.
கூகுள் நிறுவனத்தின் வரைபடம் கோடிக்கணக்கான அறிதிறன்பேசி பயன்பாட்டாளர்களால் பயன்படுத்தப்படுகிறது என்பது மட்டுமல்ல அவர்களின் நம்பிக்கைக்கு உகந்ததாகவும் கருதப்படுகிறது.
அறிதிறன்பேசிப் பயனாளிகள் தாங்கள் எங்கே இருக்கிறோம் எங்கே போகிறோம் உள்ளிட்ட எந்த விவரத்தையும் வெளியிட விரும்பாவிட்டாலும் கூட கூகுள் நிறுவனம் அவர்களைக் கண்காணிக்கிறது.
இதனால் கூகுள் நிறுவனமும் அதனுடன் தொடர்புடைய முகநூல் செயலியும் ஐரோப்பாவிலும் அமெரிக்காவிலும் கடுமையான கண்டனத்திற்கு உள்ளாகியிருக்கின்றன.
பயனாளிகளின் முன் அனுமதியில்லாமல் அவர்களது அறிதிறன்பேசியில் சேமித்து வைத்திருக்கும் தகவல்களைப் பயன்படுத்தி பல்வேறு நிறுவனங்களின் விளம்பரங்களை அவர்கள் மீது திணிக்கின்றன.
தாங்கள் இருக்கும் இடம் குறித்த தகவலை முடக்கியிருப்பதாக பயனாளிகள் நினைத்தாலும் கூட அவர்களுக்குத் தெரியாமல் அவை பயன்படுத்தப்படுகின்றன.
கூகுளும் முகநூலும் நுகர்வோருக்கு சேவை செய்வதாகக் கூறிக்கொண்டாலும் அத்தனை பயனாளிகளின் தகவல்களையும் அவர்கள் பரிமாறிக்கொள்ளும் செய்திகளையும் சேகரித்து தணிக்கை செய்து தேவையான தகவல்களை சேமித்து வைத்து கொள்கின்றன.
அதிலும் வாடிக்கையாளருக்குத் தெரிவிக்காமல் திருட்டுத்தனமாக தகவல்களைத் திரட்டுவது என்பது மன்னிக்க முடியாத குற்றம் தன்மறைப்புநிலைக்கு மிகப்பெரிய சவால் நம்பிக்கை துரோகம்.
நீதிபதிகள் கீதா மிட்டல் ஹரி சங்கர் ஆகியோரின் அமர்வு பொதுநல வழக்கு ஒன்றில் இந்த மிக முக்கியமான தீர்ப்பை வழங்கியிருக்கிறது.
நீதிபதிகள் கீதா மிட்டலும் ஹரி சங்கரும் தங்களது தீர்ப்பில் பிச்சை எடுப்பதை ஒரு வியாதி என்றோ குற்றம் என்றோ ஏற்றுக்கொள்ள மறுக்கின்றனர்.
போதுமான சமூகப் பாதுகாப்பின் மூலம் அரசு தனது குடிமக்களுக்குப் பாதுகாப்பு அளிக்காததன் விளைவால்தான் விளிம்பு நிலை மனிதர்கள் பிச்சை எடுக்கத் தூண்டப்படுகிறார்கள் என்று தங்களது தீர்ப்பில் தெளிவாகவே குறிப்பிட்டிருக்கிறார்கள்.
பிச்சை எடுப்பதை கிரிமினல் குற்றமாக்குவதன் மூலம் அடித்தட்டு மக்களும் விளிம்பு நிலை மனிதர்களும் தங்களது அடிப்படைத் தேவைகளான உணவுக்கும் இருப்பிடத்துக்குமான உரிமையை இழக்கிறார்கள் என்று தெரிவித்திருக்கிறார்கள்.
இந்த நிலையில் பிச்சை எடுப்பது கிரிமினல் குற்றம் அல்ல என்று வழங்கப்பட்டிருக்கும் தீர்ப்பு பிச்சைக்காரர்களைப் பயன்படுத்தி சமூக விரோதச் செயலில் ஈடுபடும் கும்பல்களுக்கு வலு சேர்த்துவிடும் என்று சிலர் கருத்துத் தெரிவிக்கின்றனர்.
இந்தச் சட்டம் இருப்பதால் குழந்தைகள் கடத்தப்படுவதும் அவர்கள் வலுக்கட்டாயமாக பிச்சைத் தொழிலில் ஈடுபடுத்தப்படுவதும் தடுக்கப்பட்டது என்று கருதுபவர்களும் உண்டு.
தில்லி உயர்நீதிமன்றத் தீர்ப்பில் பிச்சை எடுப்பது கிரிமினல் குற்றம் அல்ல என்று விலக்கு அளிக்கப்பட்டிருக்கிறதே தவிர பிச்சை எடுப்பதைத் தொழில் முறையில் செய்ய எத்தனிக்கும் சமூக விரோதக் கும்பல்களுக்கு எதிரான சட்டப் பிரிவுகளை அகற்றவில்லை.
கட்டாயப்படுத்தப்பட்ட பிச்சைக்காரர்களுக்கும் உயிர்வாழ்வதற்காகப் பிச்சை எடுப்பவர்களுக்கும் இடையேயான வேறுபாட்டை ஆட்சியாளர்கள் உணர்ந்து செயல்பட வேண்டும் என்பதுதான் தில்லி உயர்நீதிமன்ற தீர்ப்பின் நோக்கம்.
இனிமேல் வெளி மாநிலங்களிலிருந்து அதிக அளவில் பிச்சைக்காரர்கள் தில்லியில் குவிந்து விடுவார்களோ என்கிற அச்சத்தை சில ஊடகங்கள் ஏற்படுத்த முற்பட்டிருக்கின்றன.
வெளி மாநிலங்களிலிருந்து பிழைப்புத் தேடிவந்து வேறுவழியில்லாமல் பிச்சை எடுப்பவர்களுக்கு தங்க இடமோ உணவோ அந்த விடுதிகளில் கிடைக்காததால் அவர்கள் தொழில் முறை பிச்சைக்காரர்களாக மாறிவிடுகிறார்கள்.
இந்தத் தீர்ப்புக்குப் பிறகு தில்லி அரசு பிச்சைக்காரர்களுக்கான விடுதிகளையும் அவர்களுக்கு உணவு வழங்குவதையும் உறுதிப்படுத்துவதன் மூலம் தலைநகர் தில்லியில் பிச்சை எடுப்பவர்களின் எண்ணிக்கையைக் கட்டுக்குள் கொண்டுவர முடியும்.
அந்த மசோதாவின்படி பிச்சை எடுப்பதன் மீதான கிரிமினல் குற்றம் அகற்றப்படுவதுடன் தொழில் ரீதியாகப் பிச்சை எடுக்கும் கும்பல்களுக்கு எதிராகக் கடுமையான நடவடிக்கைகள் எடுப்பதற்கும் வழிகோலப்பட்டிருந்தது.
அந்த மசோதாவில் மாநில அரசுகள் போதுமான ஊழியர்களுடன் கூடிய பிச்சைக்காரர்களின் மறுவாழ்வுக்கான நிலையங்களை அமைக்கவும் அவர்களுக்கு உளவியல் ஆலோசனை வழங்கவும் தொழில் கற்றுக்கொடுக்கவும் பரிந்துரைக்கப்பட்டிருந்தது.
இதை அடிப்படையாகக் கொண்டு எல்லா மாநில அரசுகளும் பிச்சைக்காரர்களின் மறுவாழ்வுக்கான திட்டங்களை நடைமுறைப்படுத்துவதில் முனைப்பு காட்ட வேண்டும்.
மேலை நாடுகளில் குறைந்த விலையில் விற்கப்படும் உயிர்காக்கும் மருந்துகள் பலவும் காப்புரிமையைக் காரணம் காட்டி வளர்ச்சி அடையும் நாடுகளில் பல மடங்கு அதிக விலைக்கு நோயாளிக்கு விற்பனை செய்யப்படுகின்றன.
ஜான்சன் அண்ட் ஜான்சன் மருந்துத் தயாரிப்பு நிறுவனம் கடந்த சில ஆண்டுகளாகவே பல்வேறு குற்றச்சாட்டுகளுக்குத் தொடர்ந்து ஆளாகி வருகிறது.
இந்த நிறுவனத்தின் குழந்தைகளுக்கான டால்கம் பவுடரில் ஆஸ்பஸ்டாஸ் கலந்து விட்டதால் புற்று நோய் ஏற்படுகிறது என்பது நிரூபிக்கப்பட்டது.
ஆனால் இந்தியாவில் அந்த நிறுவனம் இப்போதும்கூட தனது குழந்தைகளுக்கான டால்கம் பவுடரை எந்தவிதக் குற்றவுணர்வும் இல்லாமல் விற்பனை செய்து கொண்டிருக்கிறது.
இப்போது இன்னொரு வழக்கு ஜான்சன் அண்ட் ஜான்சன் நிறுவனத்தின் நம்பகத்தன்மையையும் தொழில் நாணயத்தையும் கேள்விக்குறியாக்கி இருக்கிறது.
இடுப்பு மூட்டுக்கான செயற்கை மாற்று சிகிச்சைக்கு உலோகத்தாலான இடுப்பு மூட்டை ஜான்சன் அண்ட் ஜான்சன் நிறுவனத்தின் எலும்பு சிகிச்சைப் பிரிவு விற்பனை செய்து வந்தது.
அமெரிக்காவிலுள்ள நுகர்வோர் தன்னார்வ நிறுவனம் ஒன்று பல்வேறு நோயாளிகளுக்கு ஜான்சன் அண்ட் ஜான்சன் நிறுவனத்தின் செயற்கை மூட்டு மாற்று சிகிச்சையின் விளைவால் பாதிப்புகள் ஏற்படுவதை ஆய்வு செய்து அறிந்தது.
அப்போது அவருக்கு அறுவை சிகிச்சை செய்த மருத்துவர் உலகத்திலேயே ஜான்சன் அண்ட் ஜான்சன் ஏஎஸ்ஆர் உலோக இடுப்பு மூட்டுதான் செயற்கை மாற்று சிகிச்சைக்குச் சிறந்தது என்று பரிந்துரைத்ததால் அவரும் அதை ஏற்றுக்கொண்டார்.
ஆனால் இந்திய அரசுக்கு சர்வதேச அளவில் எந்த மருந்தெல்லாம் தடை செய்யப்பட்டிருக்கின்றன எதனால் எல்லாம் பாதிப்பு எற்படுகிறது என்பது குறித்து இந்திய நோயாளிகளுக்கு தெரிவிப்பதும் அவர்களுக்கு மேலை நாடுகளில் கிடைப்பது போன்ற இழப்பீடு கிடைப்பதை உறுதிப்படுத்துவதும் கடமை அல்லவா?
ஆனால் அந்நிய நாடுகள் கேரளப் பேரிடருக்கு நிதி உதவி அளிப்பதையோ கேரள மக்களின் மறு வாழ்வுக்கு உதவுவதையோ ஏற்றுக்கொள்வதில்லை என்கிற விசித்திரமான முடிவில் மத்திய அரசு பிடிவாதமாக இருப்பது அதிர்ச்சி அளிக்கிறது.
கேரளப் பேரிடரை உள்நாட்டு உதவியுடனும் முயற்சியுடனும் எதிர்கொண்டால் போதும் என்று மத்திய அரசு தீர்மானித்திருப்பதாக வெளிவிவகாரத்துறை அமைச்சகம் தெரிவித்திருக்கிறது.
இந்திய வம்சாவளியினர் வெளிநாடுவாழ் இந்தியர்கள் சர்வதேச அறக்கட்டளைகள் உள்ளிட்டோர் பிரதமர் அல்லது முதல்வரின் நிவாரண நிதிக்கு நிதி வழங்குவதை ஏற்றுக்கொள்ளும் அதே வேளையில் அந்நிய நாடுகள் நேரிடையாக கேரளப் பேரிடருக்கு உதவுவது ஏன் மறுக்கப்பட வேண்டும் என்கிற கேரள முதல்வர் பினராயி விஜயனின் கேள்வியில் நியாயம் இருக்கிறது.
ஏன் பாகிஸ்தான் பிரதமர் இம்ரான் கான் கூட பாகிஸ்தான் மக்கள் சார்பில் கேரள வெள்ளத்தால் பாதிக்கப்பட்டவர்களுக்கு மனிதாபிமான ரீதியில் எந்தவித உதவியும் வழங்கத் தயார் என்று அறிவித்திருக்கிறார்.
முன்னாள் வெளிவிவகாரத்துறை செயலர்களான சிவசங்கர மேனன் நிருபமா ராவ் ஆகியோர் இப்போது வெளிநாடுகள் கேரளப் பேரிடருக்கு உதவ முன்வருவதை புறக்கணிக்க வேண்டிய அவசியமில்லை என்று கருத்துத் தெரிவித்திருப்பதை மத்திய அரசு கவனத்தில் கொள்ள வேண்டும்.
அதேபோல இந்தியாவில் இயற்கைப் பேரிடர் ஏற்படும்போது வெளிநாடுகளில் இருந்து உதவிக் குழுக்களோ தன்னார்வத் தொண்டர்களோ தனி நபரோ உதவ வருவதை நிராகரிப்பது என்பது நாகரிகமான செயல்பாடாகத் தோன்றவில்லை.
மத்திய உள்துறை அமைச்சகம் வெளிவிவகாரத்துறை அமைச்சகத்துடன் கலந்து ஆலோசித்து வெளிநாட்டிலிருந்து வழங்கப்படும் உதவிகளை ஏற்பது குறித்து முடிவுகளை எடுப்பதுதான் சரியாக இருக்கும்.
சமீபத்தில் தாய்லாந்தில் கால்பந்தாட்ட குழுவைச் சேர்ந்த சிறுவர்கள் சியாங் ராய் என்ற இடத்தில் தாம்லூவாங் என்ற குகைக்குள் சிக்கிக்கொண்டபோது அமெரிக்கா இங்கிலாந்து ஜப்பான் ஆஸ்திரேலியா என்று உலகிலுள்ள பல்வேறு நாடுகளிலிருந்தும் மீட்புக் குழுவினர் ஓடோடி வந்ததை நாம் இங்கே நினைவுகூர வேண்டும்.
உலகம் தனித்தனி தீவாக இயங்கி வந்த காலம் மாறி நமது மூதாதையர்கள் கனவு கண்ட யாதும் ஊரே யாவரும் கேளிர் என்கிற மனநிலைக்குப் பேரிடர் காலங்களில் உலகம் மாறிவிடும் ஆரோக்கியமான சூழல் உருவாகியிருக்கிறது.
இந்தப் பின்னணியில் நல்ல எண்ணத்துடன் அந்நிய நாட்டு அரசுகள் நிதி உதவியோ பொருள் உதவியோ மீட்புப் பணியில் உதவியோ செய்ய முன்வரும்போது அதை நாம் ஏன் நிராகரிக்க வேண்டும்?
அந்நிய முதலீடுகளுக்காக பிரதமரும் முதலமைச்சர்களும் உலகம் எல்லாம் சுற்றிவரும்போது வலிய வரும் அந்நிய நிவாரண உதவிகளை ஏற்பதில் நாம் ஏன் கெரவம் பார்க்க வேண்டும்?
நம்மை விட வளர்ச்சி அடைந்த சீனா உள்ளிட்ட எல்லா அந்நிய நாடுகளிடமிருந்தும் நாம் முதலீட்டுக்கும் தொழில்நுட்ப உதவிக்கும் பங்களிப்புக்கும் தயாராக இருக்கும்போது அந்நிய நாடுகள் இந்தியாவில் பேரிடரோ பேரிழப்போ ஏற்படும்போது உதவிக்கரம் நீட்ட முன்வருவதில் வியப்பென்ன இருக்கிறது?
மத்திய அரசு கேரளம் எதிர்கொள்ளும் பேரிழப்பை முழுமையாக ஏற்றுக்கொள்வதாக அறிவித்திருந்தால் அந்நிய நாடுகளின் உதவியை நிராகரிக்கும் தார்மிக உரிமை மத்திய அரசுக்கு உண்டு.
அதிகமான அளவில் இணைய வணிக நிறுவனங்கள் இன்னும் களம் இறங்கிவிடவில்லை என்றாலும் கூட உற்பத்தியார்கள் தனிப்பட்ட முறையில் இணைய விற்பனையை ஊக்குவிப்பதில் முனைப்பு காட்டுகிறார்கள்.
குறைந்த விலையில் சீன இறக்குமதிகளுடன் வால்மார்ட் உள்ளிட்ட பன்னாட்டு நிறுவனங்கள் இணைய வணிகத்தின் மூலம் இந்தியாவுக்குள் நுழையும் போது அதனால் இவர்களுக்கு ஏற்படப்போகும் பாதிப்பு மிகக் கடுமையாக இருக்கும்.
அறிதிறன் பேசிகளும் மிகக்குறைந்த விலையில் இணைய சேவையும் குக்கிராமங்கள் வரை சென்றடையும் நிலையில் இணைய வணிகம் பெரும் வரவேற்பைப் பெறக்கூடும்.
மேலும் மக்களின் வாங்கும் திறன் அதிகரித்திருப்பதும் அவர்கள் சுலபமாக வீட்டில் இருந்தபடியே பொருள்களைப் பெற விரும்புவதும் இணைய வணிகத்தின் வளர்ச்சிக்கு மேலும் வலு சேர்க்கும்.
மத்திய வணிக அமைச்சகத்தின் தேசிய இணைய வணிகக் கொள்கையின்படி ஒட்டுமொத்த இணைய வணிக சேவையைக் கண்காணிக்கவும் ஒழுங்குபடுத்தவும் தேசிய ஒழுங்காற்று ஆணையர் ஒருவர் நியமிக்கப்பட இருக்கிறார்.
இணைய வணிகத்தின் அசுர வளர்ச்சியைக் கண்காணிக்கவும் ஒழுங்காற்றவும் அதன் வெவ்வேறு துறைரீதியான வணிகம் கணக்கில் எடுத்துக்கொள்ளப்பட வேண்டும்.
அதேபோல சிறு வணிகர்களும் நேரடி வணிகர்களும் இணைய வணிகத்தில் மிகக் குறைந்த விலையில் பொருள்கள் விற்பனை செய்யப்படுவதால் பாதிக்கப்படுவது குறித்து பல்வேறு குற்றச்சாட்டுகளைத் தெரிவித்திருக்கிறார்கள்.
இணைய வணிகத்தின் வளர்ச்சியால் பாரம்பரியமாக நடந்து கொண்டிருக்கும் வியாபார நிறுவனங்களும் கடைகளும் பாதிக்கப்படுவது நியாயமானதாக இருக்காது.
அதே நேரத்தில் உருவாக்கப்பட்டிருக்கும் மாதிரிக் கொள்கையில் எந்த அளவுக்கு விலைக் குறைப்பு செய்யலாம் என்பதும் பாரம்பரிய வணிகர்களின் நலனைப் பேணுவதற்காக இணைய வணிகத்துக்கு சில கட்டுப்பாடுகளும் பரிந்துரைக்கப்பட்டிருக்கின்றன.
வால்மார்ட் உள்ளிட்ட பெரிய இணைய வணிக நிறுவனங்கள் விலைக் குறைப்பின் மூலம் பாரம்பரிய நிறுவனங்களை ஒரேயடியாக அழித்துவிடக் கூடாது என்பதுதான் அதன் நோக்கம்.
அதே நேரத்தில் யார் எந்த அளவுக்கு விலையில் தள்ளுபடி வழங்கலாம் எவ்வளவு காலத்துக்கு வழங்கலாம் என்பது உள்ளிட்ட முடிவுகளில் அரசு தலையிடுவது என்பது சந்தைப் பொருளாதார சூழலில் ஏற்புடையதாக இருக்காது.
இந்தியாவின் அந்நிய நேரடி முதலீட்டுக் கொள்கையைப் போலவே இணைய வணிகக் கொள்கையிலும் உள்நாட்டு உற்பத்திகளுக்கு முன்னுரிமையும் இந்திய முதலீட்டாளர் ஒருவர் பெரும்பான்மைப் பங்குகளை வைத்திருப்பதும் வற்புறுத்தப்படுகிறது.
மத்திய வணிக அமைச்சகம் பரிசீலனைக்கு எடுத்துக் கொண்டிருக்கும் மாதிரி இணைய வணிகக் கொள்கை முழுமையானதாக இல்லாவிட்டாலும் முதலடி எடுத்து வைக்கப்படிருக்கிறது.
மிக அதிகமான அடைமழைதான் இந்தப் பேரிடருக்கு முதல் காரணம் என்றாலும் கூட திட்டமிடப்படாத வளர்ச்சி குறிப்பாக அதிகரித்துவரும் அடுக்குமாடிக் குடியிருப்புகளும் சுரங்கப் பணிகளும் வன அழிப்பும் நீர் நிலைகள் ஆக்கிரமிப்புகளும்தான் மரணங்களுக்கும் அழிவுக்கும் மிக முக்கியமான காரணங்கள் என்பதை மறந்துவிடக் கூடாது.
சமீப காலமாக கேரளத்தில் ஏற்பட்டிருக்கும் அதிவேகமான மனைவணிக வளர்ச்சி அந்த மாநிலத்தின் விளைநிலங்களையும் நீர்நிலைகளையும் நதியோரப் பகுதிகளையும் கடுமையாக பாதித்திருக்கிறது.
விவசாயம் பொருளாதார ரீதியாக லாபகரமாக இல்லை என்பதால் விளைநிலங்கள் மனைவணிகத்துக்கு விலை போவதும் அங்கெல்லாம் குடியிருப்புகள் எழுவதும் வழக்கமாகிவிட்டது.
என்னதான் நிவாரணம் வழங்கப்பட்டாலும் கேரளம் பழைய நிலைக்குத் திரும்புவதற்கு குறைந்தது இரண்டு அல்லது மூன்று ஆண்டுகளாவது ஆகும்.
இந்தியாவைப் பொருத்தவரை வெள்ளச் சேதங்கள் அதனால் ஏற்படும் மரணங்கள் அழிவுகள் தொடரும் நோய்த் தொற்றுகள் இவையெல்லாம் வருடாந்திர நிகழ்வுகளாக மாறியிருக்கின்றன.
ஒவ்வொரு பேரிடர் முடிந்தபோதும் எச்சரிக்கைகள் கவனத்தில் கொள்ளப்படாததும் ஆக்கிரமிப்புகள் குறித்தும் நிலப் பயன்பாடு குறித்த விதிமுறைகேடுகளும் ஆத்திரமும் கோபமும் கொந்தளிப்புமாக வெளிப்படுத்தப்படுகின்றன.
ஆனால் அதற்குப் பிறகு அமைக்கப்படும் விசாரணை ஆணையங்கள் பேரிடர் ஆய்வுக் குழுக்களின் பரிந்துரைகள் நடைமுறைப்படுத்தப்படாததைத்தான் ஒவ்வொரு முறையும் சுட்டிக்காட்டுகின்றன.
இப்போது பாதிப்புக்கு உள்ளாகியிருக்கும் பகுதிகள் அனைத்துமே காட்கில் குழுவால் பாதுகாப்பற்ற பகுதியாக அறிவிக்கப்பட்டவை என்பதையும் அந்தப் பகுதிகளிலிருந்து அனைத்துத் தோட்டங்களும் சுற்றுலா விடுதிகளும் அகற்றப்பட வேண்டும் என்று குறிப்பிடப்பட்டிருந்ததையும் சுட்டிக் காட்டாமல் இருக்க முடியவில்லை.
இதன் மூலம் ஏற்றுமதி அதிகரிக்கும் என்றும் அது நமது பொருளாதாரத்தைப் பாதுகாக்கும் என்றும் கருதுவதும் எதிர்பார்ப்பாக இருக்க முடியுமே தவிர நடைமுறை சாத்தியமானதல்ல.
இந்தப் பிரச்னைக்குக் காரணம் சர்வதேசப் பொருளாதாரத்தில் வளர்ச்சி அடையும் சந்தைகள் என்று சில நாடுகளைப் பட்டியலிட்டிருக்கிறார்கள்.
அந்தப் பட்டியலிலுள்ள ஏதாவது ஒரு நாட்டில் பொருளாதாரப் பிரச்னை ஏற்படும்போது முதலீட்டாளர்கள் அந்தப் பட்டியலிலுள்ள அத்தனை நாடுகளையும் பிரச்னைக்குரிய நாடுகள் என்று கருதி அவர்களது முதலீடுகளை எடுத்துச் சென்று விடுகின்றனர்.
அந்தப் பட்டியலிலுள்ள துருக்கி அப்படியொரு பிரச்னையில் சிக்கிக் கொண்டிருப்பதுதான் இந்திய ரூபாயின் மதிப்பு குறைந்ததற்கும் காரணம்.
இந்த நிலையில் கணிசமான அளவு ஏற்றுமதி அதிகரித்தாலொழிய இறக்குமதிக்கும் ஏற்றுமதிக்கும் இடையேயான நடப்புக் கணக்குப் பற்றாக்குறையை ஈடுகட்டிவிட முடியாது.
ஆகவே ஏற்றுமதிக்கும் இறக்குமதிக்குமான இடைவெளியைக் குறைப்பது என்பதோ நடப்புக் கணக்குப் பற்றாக்குறையை அதன் மூலம் எதிர்கொள்வது என்பதோ நடைமுறை சாத்தியமல்ல.
டாலருக்கு நிகரான ரூபாயின் மதிப்பு குறையத் தொடங்கியது முதல் வெளிநாட்டு முதலீட்டாளர்களில் பலர் இந்தியாவில் செய்திருந்த முதலீடுகளை திரும்பப் பெறத் தொடங்கியிருக்கிறார்கள்.
இந்தப் பிரச்னையை எதிர்கொள்ள ரிசர்வ் வங்கி தன் வசமிருக்கும் டாலர் கையிருப்பை விற்று ரூபாயின் மதிப்பைத் தக்கவைக்க முயல்கிறது.
ஒரு பிரச்னையை எதிர்கொள்வதற்கு முதலில் பிரச்னை உருவாகிறது என்பதையும் மிகவும் கடுமையான பொருளாதாரப் பிரச்னையை எதிர்கொள்கிறோம் என்பதையும் நாம் உணர வேண்டும்.
இவ்வளவு பிரச்னைகளை இந்தியப் பொருளாதாரம் எதிர்கொள்கிறது என்பதை அரசும் பொருளாதார நிபுணர்களும் எந்த அளவுக்குத் தீவிரமாக உணர்ந்திருக்கிறார்கள் என்று புரியவில்லை.
இந்திய அரசு உடனடியாக வெளிநாடுவாழ் இந்தியர்கள் முதலீட்டுப் பத்திரம் ஒன்றை அறிவித்து இந்திய ரூபாயின் மதிப்பை நிலைநிறுத்த வெளிநாடுவாழ் இந்தியர்களிடம் அதில் முதலீடு செய்ய பிரதமர் வேண்டுகோள் விடுப்பதன் மூலம் நடப்புக் கணக்குப் பற்றாக்குறையை சமன் செய்ய முடியும்.
பாகிஸ்தான் அதிபர் இல்லத்தில் எளிமையான முறையில் நடைபெற்ற இம்ரான் கான் அமைச்சரவையின் பதவியேற்பு விழா பெரிய அளவிலான வியப்பை ஏற்படுத்தவில்லை.
புதிய பாகிஸ்தான் என்கிற கோஷத்துடன் தனது அரசியல் பயணத்தைத் தொடங்கிய முன்னாள் கிரிக்கெட் வீரர் இம்ரான் கான் அவரது கோஷத்துக்கு ஏற்றாற்போல பல புதுமுகங்களை அறிமுகப்படுத்துவார் என்கிற எதிர்பார்ப்பு பொய்த்திருப்பதிலிருந்து இந்த அமைச்சரவையே ராணுவத்தின் வழிகாட்டுதலின்படி அமைக்கப்பட்டிருக்கிறதோ என்கிற ஐயப்பாட்டை எழுப்புகிறது.
முன்னாள் அதிபர் முஷாரஃபின் அமைச்சரவையில் முக்கிய பொறுப்புகள் வகித்த பலர் இந்த அமைச்சரவையிலும் இடம் பெற்றிருப்பது நிர்வாக அனுபவமில்லாத இம்ரான் கானுக்கு வலு சேர்க்கும் என்றாலும்கூடக் கொள்கை ரீதியாகவும் அணுகுமுறையிலும் மாற்றத்தை ஏற்படுத்தத் தடையாக இருக்கக்கூடும்.
முந்தைய அமைச்சரவைகளில் பதவி வகித்தவர்களுக்கு அதே துறைகளை வழங்கி அமைச்சர்களாக்கியிருப்பது இம்ரான் கானின் தன்னம்பிக்கையின்மையையும் தனக்கென்று தனது ஆதரவாளர்கள் அடங்கிய அமைச்சரவையை உருவாக்க இயலாத தர்மசங்கடத்தையும் வெளிச்சம்போடுகிறது.
தனது தேர்தல் பிரசாரத்தில் மக்களைக் கவர்வதற்காக அவர் வாரிவழங்கியிருக்கும் வாக்குறுதிகளை பாகிஸ்தான் பொருளாதாரம் இப்போது இருக்கும் நிலையில் அவரால் நிறைவேற்றுவது என்பது இயலாத ஒன்று.
போதாக்குறைக்கு அவரது பாகிஸ்தான் தெஹ்ரீஃப்ஏஇன்சாஃப் கட்சி தனிப்பெரும்பான்மை பெறாத நிலையில் அவரது அரசு ஏனைய சிறிய கட்சிகளை சார்ந்துதான் இருக்க வேண்டும் என்கிற நிலையில் இம்ரான் கான் அரசின் செயல்பாடும் சுமுகமாக இருக்க வழியில்லை.
அவருக்கு வாக்களித்த மக்களின் எதிர்பார்ப்பு மிக அதிகமாக இருக்கும் நிலையில் அரசு நிர்வாகத்தில் முன்னனுபவம் இல்லாத பிரதமர் இம்ரான் கான் தனக்கு முன்னால் இருக்கும் சவால்களை எப்படி எதிர் கொள்ளப் போகிறார் என்பதை அவரது கட்சிக்காரர்களேகூட ஐயப்பாடுடன் எதிர்கொள்கிறார்கள்.
இன்றைய பாகிஸ்தானில் ஜிகாதும் அண்டை நாடுகளுக்கு எதிரான தீவிரவாதமும்தான் அங்கிருக்கும் இளைஞர்களுக்கு காணப்படும் மிகப்பெரிய வேலைவாய்ப்பு.
ராணுவத்தின் இரும்புப் பிடியில் இருக்கும் வெளியுறவுக் கொள்கையையும் தேசிய பாதுகாப்புக் கொள்கையையும் இம்ரான் கான் எப்படி அவர்களிடமிருந்து மீட்டெடுக்கப் போகிறார் என்பது இன்னொரு சவால்.
அவரது கூற்றுகளின்படி சீனாவுடனான உறவுக்கு முதல் முக்கியத்துவத்தையும் இந்தியாவுடனான உறவுக்கு கடைசி இடத்தையும் அவர் வழங்குவது தெரிகிறது.
வெளிவிவகாரத்துறை அமைச்சராக பதவி ஏற்றிருக்கும் ஷா முகமுத் குரோஷி இந்தியாவுடன் பேச்சுவார்த்தை நடத்துவதைத் தவிர பாகிஸ்தானுக்கு வேறு வழியில்லை என்று வெளிப்படையாகவே தெரிவித்துவிட்டிருக்கிறார்.
இந்தியப் பிரதமர் மோடியும் இம்ரான் கான் பதவி ஏற்றபோது அவருக்கு அனுப்பிய கடிதத்தில் தெற்காசியா தீவிரவாதத்திலிருந்து விடுதலை பெற வேண்டும் என்றும் பாகிஸ்தானில் பதவியேற்றிருக்கும் இம்ரான் கான் அரசு அந்த இலக்கை நோக்கி இந்தியாவுடன் இணைந்து நகர வேண்டும் என்றும் தெரிவித்திருக்கிறார்.
தனது வெற்றியைத் தொடர்ந்து இம்ரான் கான் அளித்த பேட்டியில் இந்திய பாகிஸ்தான் உறவை மேம்படுத்த இந்தியா ஓரடி முன் வைத்தால் பாகிஸ்தான் இரண்டு அடி முன் வைக்கும் என்று தெரிவித்திருந்தார்.
இந்த ஆண்டும் தென்மேற்குப் பருவமழை தொடங்கிய போது முதலில் வழக்கம்போல மழை தொடங்கிவிட்டது என்றும் வழக்கத்தை விட சற்று அதிகமான மழை பொழிகிறது என்றும் நினைத்தார்களே தவிர இப்படி வெறித்தனமாக மழை பொழியப்போகிறது என்று யாரும் எதிர்பார்க்கவில்லை.
பெரியாற்றில் வெள்ளப்பெருக்கு ஏற்பட்டது மட்டுமல்லாமல் பம்பாவும் சேர்ந்துகொள்ள தெற்கு மத்திய கேரள மாவட்டங்கள் முழுவதும் வெள்ளத்தில் மிதந்து கொண்டிருக்கின்றன.
பத்தனம்திட்டா எர்ணாகுளம் திருச்சூர் ஆலப்புழை உள்ளிட்ட மாவட்டங்கள் முற்றிலுமாக வெள்ளத்தில் மூழ்கிவிட்டிருக்கின்றன.
ஆயிரக்கணக்கானோர் மீட்புப் படைகளை எதிர்பார்த்து வெவ்வேறு இடங்களில் வீட்டுக்கூரையின் மீதும் மரங்களின் மீதும் காத்துக் கிடக்கும் அவலம் தொடர்கிறது.
மேலும் சில ஹெலிகாப்டர்களை இந்தியாவின் பல்வேறு பகுதிகளிலிருந்து மீட்புப் பணிக்காக வரவழைக்கும் முயற்சி மேற்கொள்ளப்பட்டிருக்கிறது.
நிலைமையை நேரில் பார்ப்பதற்கு வந்த பிரதமரும் அதிகாரிகளும் கடற்படைத் தளத்திலுள்ள பழைய விமான நிலையத்தில்தான் வந்திறங்கி ஹெலிகாப்டரில் பார்வையிடச் சென்றிருக்கிறார்கள் என்றால் நிலைமை எந்த அளவுக்கு மோசமாக இருக்கிறது என்பதை புரிந்து கொள்ளலாம்.
தென்மேற்குப் பருவமழை ஏற்கெனவே உத்தரப் பிரதேசம் மேற்கு வங்கம் மகாராஷ்டிரம் நாகாலாந்து அஸ்ஸாம் ஆகிய மாநிலங்களில் வழக்கத்தைவிட அதிகமாகப் பொழிந்திருப்பதால் சுமார் ஆயிரம் உயிர்களுக்கு மேல் இழப்பு ஏற்பட்டிருக்கிறது.
இந்தியாவின் பல்வேறு மாநிலங்களிலிருந்தும் நிதியுதவியும் பொருளுதவியும் ஒருபுறம் வந்து குவிந்து கொண்டிருந்தாலும் கேரளத்தில் ஏற்பட்டிருக்கும் இழப்பைப் பார்க்கும் போது அவை கடலில் கரைத்த பெருங்காயமாகத்தான் தோற்றமளிக்கின்றன.
உடனடியாக கேரள வெள்ளபாதிப்பை தேசியப் பேரிடராக அறிவித்து போதுமான நிதியுதவியை வழங்கி உதவிக் கரம் நீட்ட வேண்டிய கடமை மத்திய அரசுக்கு உண்டு.
இயற்கையின் மீது மனிதன் தாக்குதல் நடத்தும்போது ஏதாவது ஒரு கட்டத்தில் இயற்கையும் தன்னுடைய ஆத்திரத்தையும் கோபத்தையும் மனிதன் மீது திருப்பி காட்ட முற்படுவது வியப்பை ஏற்படுத்தவில்லை.
இதன் மூலம் கார்ப்பெட்டுகள் துணி ரகங்கள் தொழில் துறைக்கான சிறப்புத் துணி ரகங்கள் ஆகியவற்றின் இறக்குமதி விலை கடுமையாக அதிகரிக்கப்பட்டிருக்கிறது.
அமெரிக்காவுக்கும் சீனாவுக்கும் இடையே நடக்கும் கடுமையான வர்த்தகப் போரின் விளைவாக இந்திய ஜவுளித் துறை மிக அதிகமாக பாதிக்கப்பட இருக்கிறது.
ஜவுளிப் பொருள்களுக்கு அமெரிக்கா தடை விதித்திருக்கும் நிலையில் சீனா இந்தியச் சந்தையை தனது விலை குறைந்த ஜவுளி பொருள்களால் நிரப்பிவிடக் கூடும் என்கிற நியாயமான அச்சம் எழுந்திருக்கிறது.
அப்படி சீன ஜவுளி பொருள்கள் பெருமளவில் இந்தியாவுக்கு வரத் தொடங்கினால் இந்திய உள்நாட்டு நெசவுத் தொழில் மிகக் கடுமையாக பாதிக்கப்பட்டு அழிவை நோக்கி நகரக்கூடும்.
கைத்தறி கைவினைப் பொருள்கள் பட்டுப் பூச்சி வளர்ப்பு பட்டு நூல் தயாரிப்பு உள்ளிட்டவை சிறுசிறு அளவில் பாரம்பரியமான முறையில் செயல்படுகின்றன.
இந்த அமைப்புசாரா நெசவுத் தொழிலை விவசாயிகள் பலரும் வேளாண்மை இல்லாத நேரத்தில் பகுதி நேரத் தொழிலாகவும் இந்தியாவின் பல பாகங்களில் செய்து வருகிறார்கள்.